প্রায় প্রতিটি শিশুদের পছন্দ চিপস, ফ্রেঞ্চ ফ্রাই, জুস এসব খাবার। আর এগুলো বাড়িতে তৈরি করে দিলেও খায় না। বেশির ভাগ সময় দোকান থেকে টিফিন কিনে দিতে হয়। আর পছন্দসই খাবার না দিলে তো টিফিন বক্স খুলেই দেখে না। শিশুদের বোঝাতে হবে যেন বাইরের খাবার না খায়। এসব খাবারের অপকারিতা সম্পর্কে ওদের জানাতে হবে। বাইরের খাবার কিনে না দিয়ে বরং ঘরেই বাইরের খাবারের মতো টিফিন তৈরি করে দিতে হবে। মা-বাবার উচিত নয় বাইরের খাবারের সঙ্গে ওকে পরিচিত করানো। মাঝেমধ্যেই বাইরে খেতে যাওয়ার অভ্যাস বা শিশু বায়না করলেই বাইরের খাবার কিনে দেওয়া ঠিক নয়। স্কুলে শিশুকে টিফিন খাওয়ার জন্য টাকা দেওয়া ঠিক নয়। এতে সে বাইরের খাবার কেনার প্রতি উৎসাহী হবে।